Ahmad Tijani Ali Cisse

Ahmad Tijani Ali Cisse (alizaliwa mwaka 1955) ni kiongozi wa kiroho wa tarika ya Kisufi ya Tijaniyya. Tijaniyya ndiyo tarika kubwa zaidi ya Kisufi Afrika Magharibi, na kiongozi wake anawajibika kwa takribani wafuasi wa Kisufi milioni 300.The Royal Islamic Strategic Studies Centre: "The 500 Most Influential Muslims in the World" 2009

 Maisha ya awali na elimu 
Cisse ni mtoto wa pili wa kiume wa Ali Cisse na Fatima Zahra Niasse, ambaye ni binti wa Ibrahim Niass, mmoja wa viongozi wakuu wa tarika ya Kisufi ya Tijānī.www.tijani.org: "Shaykh Tijani Cisse: New Imam of the Fayda Tijaniyya" retrieved June 29, 2013 Alisoma chini ya uangalizi wa baba yake Ali na babu yake Ibrahim nchini Senegal, akijikita zaidi katika fasihi na ushairi wa Kiarabu.

Baadaye alisafiri kwenda Misri, ambako aliishi na kaka yake mkubwa, Hassan Cissé, msomi wa Kisufi, aliyekuwa katika mwaka wake wa mwisho wa masomo ya juu. Mwaka 1974, alihitimu wa kwanza katika darasa lake katika Shule ya Maandalizi ya Al-Azhar, akipata stashahada ya Kiarabu. Mwaka 1977, alipata Shahada ya Kwanza (BA) ya Lugha ya Kiarabu kutoka Chuo Kikuu cha Al-Azhar, na mwaka 1981 alipata Shahada ya Uzamili (MA) ya Teolojia.

Baadaye alihudumu kama mhadhiri katika Chuo Kikuu cha Al-Azhar, katika Idara ya Hadithi.

 Marejeo 

Jamii:Waliozaliwa 1955
Jamii:Watu wa Senegal
Jamii:Waislamu
Jamii:WikiMonthly Edit-a-thon Kilimanjaro